stanford-oval/wikipedia huggingface dataset:
Buddhadeb Bhattacharjee

| Buddhadeb Bhattacharjee |
| --- | --- |

Länsi-Bengalin 7. pääministeri
 6. marraskuuta 2000 – 13. toukokuuta 2011  
Edeltäjä:  Jyoti Basu
Seuraaja:  Mamata Banerjee
Henkilötiedot
Syntynyt: 1. maaliskuuta 1944 Kalkutta, Brittiläinen Intia
Kuollut: 8. elokuuta 2024 (80 vuotta) Kalkutta, Intia
Tiedot
Puolue:  Intian kommunistinen puolue (marxilainen)
Tutkinnot:  Kalkutan yliopisto
Buddhadeb Bhattacharjee (bengaliksi বুদ্ধদেব ভট্টাচার্য, Buddhadeb Bhaṭṭācārya; 1. maaliskuuta 1944 – 8. elokuuta 2024) oli intialainen poliitikko, joka toimi Länsi-Bengalin pääministerinä vuosina 2000–2011. Hän nousi virkaansa, terveyssyistä eronneen, Jyoti Basun seuraajana. Bhattacharjeen virkakauden päättymisen myötä Länsi-Bengalin yli 30 vuotta kestänyt kommunistinen hallinto päättyi.
Osavaltion pääministerinä Bhattacharjee muistetaan pyrkimyksestään teollistaa Länsi-Bengalia. Maatalousvaltaisen osavaltion teollistaminen vaati maanhaltuunottamista viljelijöiltä, mikä puolestaan herätti vastustusta, jonka varjolla Mamata Banerjee valittiin uudeksi pääministeriksi vuonna 2011. Vuoden 2016 osavaltiovaaleissa Bhattacharjee liittoutui kongressipuolueen kanssa voittaakseen Banerjeen. Vaalien lopputulos oli kuitenkin tappio kommunisteille, jonka seurauksena Bhattacharjee lopetti poliittisen uransa.
Politiikan ohella Bhattacharjee on kirjoittanut useita kirjoja. Mukaan lukien 13 kirjaa Länsi-Bengalin poliittisesta tilanteesta. Kirjallisessa tuotannossaan hän on dokumentoinut vasemmistorintaman hallituksen historiaa osavaltiossa sekä käsitellyt kansainvälisiäkin aiheita. Vuonna 2018 hän julkaisi kirjan kansallissosialistisen Saksan historiasta 1930-luvulta toisen maailmansodan loppuun.
Aiheesta muualla

Kuvia tai muita tiedostoja aiheesta Buddhadeb Bhattacharjee Wikimedia Commonsissa
Pohjois-Kaukasuksen vuoristotasavalta

Pohjois-Kaukasuksen vuoristotasavallan johtajia.
Pohjois-Kaukasuksen vuoristotasavalta oli lyhytikäinen valtio Pohjois-Kaukasiassa vuosina 1917–1920. Nykyisin sen alueella ovat Tšetšenian, Ingušian ja Dagestanin tasavallat, jotka kuuluvat Venäjän federaatioon. Pohjois-Kaukasuksen vuoristotasavallan pinta-ala oli noin 400 000 neliökilometriä ja asukasluku noin 11 miljoonaa. Tasavallan pääkaupunki oli Temir-Han-Šura (nykyinen Buinaksk).
Pohjois-Kaukasuksen kansojen liitto perustettiin maaliskuussa 1917 ja samalla liitolle valittiin toimeenpaneva komitea. Komitean puheenjohtajana oli Abdul-Mežid Tšermojev, joka oli yksi Pohjois-Kaukasian kansallisen vapautusliikkeen johtajista. Pohjois-Kaukasuksen keskuskomitea hyväksyi Šamilin Nizamin (Šamilin perustuslaki vuodelta 1847) 5. elokuuta 1917.
Tasavalta perustettiin virallisesti 11. toukokuuta 1918, jolloin sille valittiin hallitus. Tasavallan johtomiehiä olivat muun muassa Said Šamil, Abdul-Mežid Tšermojev, Šeiklo Ali-Hadži Akuša ja Haidar Bamat. Said Šamil oli Šamilin lapsenlapsi. Hän oli myöhemmin perustamassa Itsenäisen Kaukasuksen komiteaa Saksassa vuonna 1924. Pohjois-Kaukasian vuoristotasavallan tunnustivat Turkki, Saksa ja Georgian demokraattinen tasavalta.
Kesäkuussa 1920 bolševikit valloittivat Pohjois-Kaukasuksen vuoristotasavallan ja sen hallitus joutui pakenemaan alueelta. Tammikuussa 1921 perustettiin Venäjän SFNT:n alaisuuteen kuulunut Vuoriston autonominen sosialistinen neuvostotasavalta, joka käsitti Pohjois-Kaukasuksen vuoristotasavaltaa laajemman alueen.
Matolampi (Kuopio, Kukkamäki)

| Matolampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Kuopio
Koordinaatit:  62°46′44″N, 27°17′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Virmasveden alue (14.72)
Laskujoki:  ei laskuojaa 
Järvinumero:  14.726.1.008
Mittaustietoja
Pinnankorkeus:  123,4 m  
Pituus:  170 m  
Leveys:  100 m  
Rantaviiva:  0,43 km  
Pinta-ala:  1,218 ha  
Saaria:  ei saaria 
  [ ohje ]  
Matolampi  on Pohjois-Savossa Kuopiossa  Kukkamäen lähellä sijaitseva lampi.
Maantietoa

Lampi on 170 metriä pitkä, 100 metriä leveä, ja sen pinta-ala on 1,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Virmasveden alueella (14.72), jonka Inganjoen valuma-alueeseen (14.726) se kuuluu. Lammen vedenpinnan korkeus on 123,4 metriä mpy.
Isolampi (Kuopio)

| Isolampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Kuopio
Koordinaatit:  62°45′09″N, 27°22′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Virmasveden alue (14.72)
Laskujoki:  oja Pienilampeen 
Järvinumero:  14.726.1.007
Mittaustietoja
Pinnankorkeus:  128,9 m  
Pituus:  930 m  
Leveys:  180 m  
Rantaviiva:  2,353 km  
Pinta-ala:  7,227 ha  
Suurin syvyys:  10,9 m  
Saaria:  ei saaria 
  [ ohje ]  
Isolampi  on Pohjois-Savossa Kuopiossa  Airakselan lähellä sijaitseva lampi.
Maantietoa

Lampi on 930 metriä pitkä, 180 metriä leveä, ja sen pinta-ala on 7,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 2,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Virmasveden alueella (14.72), jonka Inganjoen valuma-alueeseen (14.726) se kuuluu. Lammen vedenpinnan korkeus on 128,9 metriä mpy.
Hero

Wikisanakirjassa on tähän liittyvä sananselitys: .
Hero tarkoittaa muun muassa seuraavia:
Hero, suomalainen televisiokanava
Hero, Afroditen papitar kreikkalaisessa mytologiassa
Hero MotoCorp, intialainen moottoripyörien ja mopedien valmistaja
DJ Hero, FreestyleGamesin kehittämä ja Activisionin julkaisema musiikkipeli
North Hero, kunta Vermontissa Yhdysvalloissa
HTC Hero, HTC:n vuonna 2009 julkaisema puhelinmalli
Hero Factory, yhdysvaltalainen neliosainen tietokoneanimaatiosarja
Hero, Mustanaamion hevonen
Hero, Subhash Ghain ohjaama intialainen elokuva vuodelta 1983
Satunnaisia sankareita (Hero), Stephen Frearsin ohjaama elokuva vuodelta 1992
Hero, Zhang Yimoun ohjaama elokuva vuodelta 2002
Hero, Hero, Judas Priestin kokoelmalevy vuodelta 1981
Hero, Clarence Clemonsin albumi vuodelta 1985
Hero, Divinefiren albumi vuodelta 2005
Hero, Van Canton albumi vuodelta 2008
”Hero”, Mariah Careyn kappale vuodelta 1993
”Hero”, Charlotte Perrellin kappale, Ruotsin edustaja Eurovision laulukilpailussa 2008
”Hero”, Afrojackin ja David Guettan kappale vuodelta 2021
HMS Hero (1759), Hero-luokan 74-tykkinen kolmannen luokan linjalaiva
HMS Hero (1803), Fame-luokan 74-tykkinen kolmannen luokan linjalaiva
HMS Hero (1804), 8-tykkinen kutteri
HMS Hero (1809, loggertti), loggertti
HMS Hero (1809, kutteri), 12-tykkinen kutteri
HMS Hero (1816), Armada-luokan 74-tykkinen kolmannen luokan linjalaiva
HMS Hero (1858), 91-tykkinen potkurein varustettu toisen luokan linjalaiva
HMS Hero (1885), Conqueror-luokan taistelulaiva
HMS Hero (H99), H-luokan hävittäjä
Heinikko-Hero, lampi Kuopiossa lähellä Airakselaa
Musta-Hero, lampi Kuopiossa lähellä Airakselaa
Valkea-Hero, lampi Kuopiossa lähellä Airakselaa.
PJ Liguori

| KickThePj> Henkilötiedot |
| --- | --- |
Koko nimi:  PJ Liguori
Syntynyt: 11. joulukuuta 1990 (ikä 34) Peterborough, Cambridgeshire, Englanti
Kansalaisuus:  Iso-Britannia, Italia
Asuinpaikka:  Brighton, East Sussex, Englanti
Ammatti:  YouTube-sisällöntuottaja, elokuvatuottaja
Aiheesta muualla
Kotisivu
PJ Liguori (s. 11. joulukuuta 1990) on britannianitalialainen tubettaja ja elokuvatuottaja. Hänet tunnetaan parhaiten YouTube-kanavastaan KickThePj, jolla on lähes 1,4 miljoonaa tilaajaa (joulukuu 2020). Liguori on erikoistunut moniin erilaisiin taiteellisiin alueisiin kuten käsikirjoittamiseen, ohjaamiseen, laulujen kirjoittamiseen, rekvisiittaan, näyttelemiseen, tuotantoon, leikkaukseen, ääneen, kuvataiteeseen, käsitöihin, kirjoittamiseen ja puvustamiseen. Hänen merkittävimmät työnsä ovat komediafantasia verkkosarja Oscar's Hotel for Fantastical Creatures, 'Color Bandits' ja 'Forever Train'.
Varhainen elämä

Liguori syntyi Peterboroughissa, Cambridgeshiressä italialaisille vanhemmille. Hän opiskeli University for the Creative Arts yliopistossa Farnhamissa, Surreyssa erikoistuen digitaaliseen elokuvataiteeseen sekä kuvaamataiteeseen. Liguori valmistui kandidaatiksi vuonna 2013.  Liguori sai Ison-Britannian kansalaisuuden maaliskuussa 2015.
Ura

Liguori latasi ensimmäisen videonsa YouTube-palveluun vuoden 2007 alussa 16-vuotiaana. Liguori julkaisee kanavallaan paljon erilaista sisältöä, mm. taideprojekteja, pelivideoita, haasteita, vlogeja ja musiikkia. Hänellä on myös sivukanava, PJTheKick.
Liguori julkaisi 7. lokakuuta 2011 albumin nimeltä Stories from Somewhere. Albumi on kokoelma novelleja, jotka on kerrottu kappaleiden muodossa.
Marraskuussa 2012 Liguori voitti Virgin Media -palkinnon lyhytelokuvastaan PJ, Tiny Planet Explorer.  Liguori on myös palkittu parhaan ohjaajan palkinnolla elokuvasarjastaan Oscar's Hotel for Fantastical Creatures vuoden 2016 Streamy Awards-palkintogaalassa. Lokakuussa 2016 Ligouri nimitettiin British Online Creator Awards -palkintogaalassa (BONCAs) Ison-Britannian vuoden sisällöntuottajaksi (Creator of the Year). Liguori nimitettiin myös BONCAs Series of the Year -sarjaan Oscar's Hotel for Fantastical Creatures -elokuvasarjastaan, mutta hävisi Adrian Blissille.
Liguori on esiintynyt kahdessa jaksossa Benjamin Cookin kaksitoistaosaisessa verkkosarjassa Becoming YouTube.
Vuonna 2018 Liguori järjesti kaksi live-esitystä kotikaupungissaan Brightonissa ja paljasti myöhemmin, että ne olivat testinäytöksiä suunnitellulle live-kiertueelle Isossa-Britanniassa.  Saman vuoden syyskuussa ja lokakuun alussa Liguori matkusti kahteentoista kaupunkiin esityksellään 'Space Trip. Esitys oli elävää tarinankerrontaa, perustuen kuvitteelliseen Kazamin planeetaan ja sen vaarallisiin asukkaisiin. Kiertueella esiintyi myös kolme vierailevaa tähteä: Dean Dobbs, Bertie Gilbert ja Chris Kendall, jotka kaikki ovat tehneet yhteistyötä Liguorin kanssa aiemmin.
Liguori ohjasi vuoden 2019 musiikkivideon Dodie Clarkin singlelle '' Monster ''.
Filmografia > Oscar's Hotel For Fantastical Creatures

Loppuvuodesta 2014, Liguori teki yhteistyötä New Form Digital -tuotantoyhtiön kanssa luodakseen 10 minuutin kestoisen lyhytelokuvan pilotin nimeltä Oscar's Hotel for Fantastical Creatures (=Oscarin Hotelli Ihmeellisille Olennoille). Elokuva seuraa Oliver-nimistä nuorta miestä, joka vierailee setänsä hotellissa joka osoittautuu vastaanottavan epätavallisia vieraita: hirviöitä. Eräs hirviö aiheuttaa yhtäkkiä tuhoja hotellissa, ja Oliver - uusien ystävien kanssa - päihittää pedon. Liguori ilmoitti huhtikuussa 2015, että Vimeo rahoittaisi ja julkaisisi Oscar's Hotelin kuuden jakson verkkosarjana, nimeltään Oscar's Hotel for Fantastical Creatures. Sarjan ovat tuottaneet New Form Digital ja The Jim Henson Company. Verkkosarjan ensimmäinen jakso näytettiin Vimeossa 15. syyskuuta 2015, ja uusi jakso ilmestyi viikoittain kuuden viikon ajan.
Filmografia > Colour Bandits

Kesäkuussa 2013 Liguori julkaisi videon YouTube-kanavallaan nimellä Color Bandits (=Värivarkaat). Elokuva kuvaa Liguoria 'värivarkaana', jolla on yllään vain valkoisia vaatteita ja iholla valkoista maalia. Elokuvan ovat kehittäneet PJ Liguori, Sophie Newton, Jamie Swarbrick ja Louis Grant.
Filmografia > The Forever Train

Lokakuussa 2013 Liguori julkaisi lyhyen 8 minuutin elokuvan The Forever Train (=Ikuisuusjuna). Lyhytelokuvan ovat luoneet PJ Liguori, Sophie Newton, Jamie Swarbrick ja Louis Grant. Elokuva kertoo tarinan matkustajasta (Chris Kendall) läpi ajan kulkevassa The Forever Train -junassa. Junassa matkustajalla on humoristisia kohtaamisia muiden hirviöiden ja olentojen kanssa, hänen yrittäessä löytää matkalaukkuaan ja matkalippuaan. Elokuvassa on mukana useita tubettajia, mukaan lukien Chris Kendall, Thomas Ridgewell, Daniel Howell, Phil Lester ja Dodie Clark.
Palkinnot ja ehdokkuudet

| Vuosi | Palkintogaala | Palkinto | Ehdokas | Tulos | Viite |
| --- | --- | --- | --- | --- | --- |
| 2012 | Virgin Media Awards | Yleisön suosikki | PJ, Tiny Planet Explorer | Voitto |  |
| 2016 | Summer in the City Awards | Vuoden lyhytelokuva | Hair and Brimstone | Ehdokkuus |  |
| 2016 | Streamy Awards | Paras roolitus | Oscar's Hotel for Fantastical Creatures | Ehdokkuus |  |
| 2016 | Streamy Awards | Ohjaus | Oscar's Hotel for Fantastical Creatures | Voitto |  |
| 2016 | British Online Creator Awards | Vuoden sarja | Oscar's Hotel for Fantastical Creatures | Ehdokkuus |  |
| 2016 | British Online Creator Awards | Vuoden sisällöntuottaja | Hän itse | Ehdokkuus |  |
| 2017 | Summer in the City Awards | Artisaanipalkinto | Hän itse | Ehdokkuus |  |
| 2018 | Summer in the City Awards | Vuoden sisällöntuottajavideo | OCEAN KID | Ehdokkuus |  |
Aiheesta muualla

PJ Liguori Internet Movie Databasessa. (englanniksi)
Manohar Joshi

| Manohar Joshi |
| --- | --- |

Lok Sabhan puhemies
 10. toukokuuta 2002 – 2. kesäkuuta 2004  
Edeltäjä:  G. M. C. Balayogi
Seuraaja:  Somnath Chatterjee
Maharashtran pääministeri
 14. maaliskuuta 1995 – 31. tammikuuta 1999  
Edeltäjä:  Sharad Pawar
Seuraaja:  Narayan Rane
Mumbain pormestari
 1976–1977  
Edeltäjä:  N. D. Mehta
Seuraaja:  Murli Deora
Henkilötiedot
Syntynyt: 2. joulukuuta 1937 Nandvi, Maharashtra, Intia
Kuollut: 23. helmikuuta 2024 (86 vuotta) Mumbai, Maharashtra, Intia
Tiedot
Puolue:  Shiv Sena
Manohar Joshi (marathiksi मनोहर जोशी, Manohar Jośī; 2. joulukuuta 1937 – 23. helmikuuta 2024 Mumbai) oli intialainen poliitikko, joka toimi Lok Sabhan puhemiehenä vuosina 2002–2004, Maharashtran pääministerinä 1995–1999 ja Mumbain pormestarina 1976–1977.
Joshi syntyi Nandvi-nimisessä kylässä Raigadin piirikunnassa, Maharashtrassa. Hän suoritti opintonsa suurkaupunki Mumbaissa, jossa hän myös siirtyi mukaan politiikkaan vuonna 1967 Shiv Senan ehdokkaana. Hän toimi aluksi Mumbain kaupunginvaltuustossa, kunnes hänet nimitettiin pormestariksi vuonna 1976. Pormestariksi päästessään hän oli yksi ensimmäisistä Shiv Senaa edustaneista pormestareista.
Joshi pääsi lainsäätäjäksi Maharashtran osavaltioparlamentin ylähuoneeseen vuonna 1972. Hän palveli tehtävässä kolme kautta, kunnes hänet äänestettiin vuonna 1990 osavaltioparlamentin alahuoneeseen. Maharashtran pääministerinä hän toimi vuosina 1995–1999. Intian kansanpuolueen antamalla tuella hänestä tuli osavaltion ensimmäinen pääministeri, joka ei edustanut kongressipuoluetta. Vuonna 1999 Shiv Senan puheenjohtaja Bal Thackeray pyysi häntä eroamaan, mihin Joshi vastasi suostuvansa vaikka kertoikin medialle, ettei hänellä ollut aavistustakaan miksi hänen piti erota.
Vuonna 1999 Joshi valittiin parlamenttivaaleissa Lok Sabhaan. Pääministeri Atal Bihari Vajpayee Intian kansanpuolueesta nimitti hänet raskaasta teollisuudesta ja valtionyrityksistä vastaavaksi ministeriksi. Hän toimi tehtävässä vuoteen 2002 asti, jolloin paikka Lok Sabhan puhemiehenä vapautui. Edellisen puhemiehen kuoltua helikopterionnettomuudessa, pääministeri Vajpayee ehdotti Joshia tehtävään. Päätös vihastutti oppositiopuolueet, koska heidän mukaansa Shiv Senan kaltaisen ääriuskonnollisen puolueen edustajan valinta puhemieheksi vahingoittaisi valtion sekulaarisuutta. Myös päätöksen ajoitusta arvosteltiin, koska Gujaratin uskonnolliset väkivaltaisuudet olivat tapahtuneet äskettäin. Vajpayeen kuoltua vuonna 2018 Joshi kertoi medialle, että hänen pääsynsä Maharashtran pääministeriksi ja Lok Sabhan puhemieheksi oli puhtaasti tämän ansiota.
Aiheesta muualla

Kuvia tai muita tiedostoja aiheesta Manohar Joshi Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Yhdysvallat
Pääjärvi

Pääjärvi yleisnimenä tarkoittaa vesistön yleensä suurinta ja merkittävintä järveä, ks. vesistön pääjärvi. Pääjärvi erisnimenä tarkoittaa muun muassa seuraavia maantieteellisiä paikkoja:
Pääjärvi, taajama Karjalan tasavallassa
Pääjärvi, järvi Ikaalisissa
Pääjärvi, järvi Karjalan tasavallassa
Pääjärvi, järvi Karstulassa
Pääjärvi, järvi Kuopiossa
Pääjärvi, järvi Lammin ja Hämeenkosken rajalla
Pääjärvi, järvi Lopella, Tammelassa ja Hämeenlinnassa
Pääjärvi, järvi Sastamalassa
Pääjärvi, kulmakunta ja järvi Tammelassa.
Pääjärvi on myös sukunimi, joka on muun muassa seuraavilla henkilöillä:
Magnus Pääjärvi-Svensson (s. 1991), ruotsalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pääjärvi”, voi hakea sivunnimihaulla, laajalla sivunnimihaulla tai tekstihaulla.
Hyundai Matrix

| Hyundai Matrix |
| --- | --- |

Valmistustiedot
Valmistusmaa:   Egypti  Etelä-Korea  Kreikka  Malesia  Turkki
Valmistaja:  Hyundai
Valmistusvuodet:  2001–2010
Muut nimet:  Hyundai Elantra LaVita Hyundai Lavita
Korimalli:  5-ovinen tila-auto
Luokka:  M-segmentti
Edeltäjä:  Hyundai Santamo
Seuraaja:  Hyundai ix20
Teknisesti samankaltaisia:  Hyundai Coupé (GK) Hyundai Elantra (XD) Hyundai Tucson (JM) Kia Carens (UN) Kia Cerato Kia Sportage (JE/KM)
Tekniset tiedot
Pohjalevy:  Hyundai–Kia J3
Moottori:  R4
Iskutilavuus:  1,5–1,8 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Hyundai Matrix on Hyundain vuosina 2001–2010 valmistama pieni tila-automalli. Joillain markkina-alueilla mallin nimenä oli Hyundai Lavita, Australiassa puolestaan mallia myytiin nimellä Hyundai Elantra LaVita. Matrixin seuraajaksi tuli Hyundai ix20.
Vuonna 2005 Matrix sai uudenmallisen etupuskurin ja aiempaa leveämmän etusäleikön. Myös takavaloihin tehtiin muutoksia.
Facelift-mallin (2005) Hyundai Matrix.
Toisen, perusteellisemman kasvojenkohotuksen läpikäynyt malli esiteltiin Geneven autonäyttelyssä keväällä 2008. Tällöin auto sai uudempia Hyundai-malleja vastaavan keulailmeen ja uuden takapuskurin.
Facelift-mallin (2008) Hyundai Matrix.
Aiheesta muualla

Kuvia tai muita tiedostoja aiheesta Hyundai Matrix Wikimedia Commonsissa
Ram Narayan

| Ram Narayan |
| --- | --- |
 Narayan Royal Albert Hallissa 2009
Henkilötiedot
Syntynyt: 25. joulukuuta 1927 Udaipur, Intia
Kuollut: 9. marraskuuta 2024 (96 vuotta)
Muusikko
Aktiivisena:  1944–2013
Tyylilajit:  Intian klassinen musiikki
Soittimet:  sarangi
Levy-yhtiöt:  EMI 
  [ Muokkaa Wikidatassa ] [ ohje ]  
Ram Narayan (hindiksi राम नारायण, Rām Nārāyaṇ; 25. joulukuuta 1927 Udaipur, Intia – 9. marraskuuta 2024) oli intialainen muusikko, jonka soitin oli sarangi. Hänelle myönnettiin merkittävä intialainen Padma Vibhushan -palkinto 2005.
Viidennen polven muusikon Narayanin isä oli dilruba-muusikko Pandit Nathuji Biawat. Narayan aloitti soittimen opiskelun seitsemänvuotiaana, ja 14-vuotiaana hänestä tuli ammattimuusikko All India Radioon, ensin Lahoreen ja Intian jakauduttua Delhiin. Hän turhautui säestäjän tehtäviin ja ryhtyi jo 1950-luvun alussa esiintymään solistina tabla-soittimella veljensä Chatur Lalin kanssa. Hän nousi sittemmim soittimensa edustajana maailmanmaineeseen ja saanut lukuisia palkintoja. Hänen tyttärensä Aruna Narayan Kalle jatkaa perinnettä.
Ram Narayan kirjoitti kirjan Intian klassisesta musiikista.
Teokset

Sorrell, Neil ja Narayan, Ram: Indian Music in Performance: a practical introduction.  Manchester University Press, 1980.  ISBN 0719007569  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
https://ramnarayansarangi.com (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Israel  Suomi (KANTO)  Yhdysvallat  Tšekki  Australia  Alankomaat 
Taiteenala:  MusicBrainz 
Henkilöt:  Trove 
Muut:  Europeana  SNAC  IdRef
Muhammad Faris

Muhammad Faris vuonna 2012.
Muhammad Ahmad Faris (arab. محمد أحمد فارس‎, Muḥammad ’Aḥmad Fāris; 26. toukokuuta 1951 – 19. huhtikuuta 2024) oli ensimmäinen syyrialainen avaruuslentäjä ja toinen arabikosmonautti.
Faris syntyi Halabissa Syyriassa. Hän toimi lentäjänä Syyrian ilmavoimissa. Kun hänet valittiin koulutettavaksi kosmonautiksi 30. syyskuuta 1985, hän oli sotilasarvoltaan eversti.
Faris lensi heinäkuussa 1987 Sojuz TM-3 -lennolla noin kahdeksan vuorokautta avaruudessa. Lennon jälkeen hän palasi asevoimien palvelukseen ja asui Aleppossa.
Syyrian sisällissodan aikana elokuussa 2012 Faris loikkasi kotimaastaan Turkkiin ilmaisten tukensa Bašar al-Assadin hallintoa vastaan taistelevalle Vapaan Syyrian armeijalle.
Faris oli naimisissa ja perheessä oli kolme lasta.
Aiheesta muualla

Spacefacts biography of Muhammed Faris
Audi 100 (C2)

| Audi 100 C2 |
| --- | --- |

Valmistustiedot
Valmistusmaa:   Etelä-Afrikka  Nigeria  Saksa
Valmistaja:  Audi
Konserni:  Volkswagen Group
Valmistusvuodet:  1976–1982
Muut nimet:  Audi 5000
Korimalli:  2-ovinen sedan 4-ovinen sedan 5-ovinen hatchback
Luokka:  E-segmentti
Edeltäjä:  Audi 100 (C1)
Seuraaja:  Audi 100 (C3)
Teknisesti samankaltaisia:  Audi 200 (C2)
Tekniset tiedot
Pohjalevy:  Volkswagen Group C2
Moottori:  R4 R5
Iskutilavuus:  1,6–2,1 l
Polttoaine:  bensiini diesel
Vetotapa:  etuveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti
Audi 100 C2 (Typ 43) on Audi 100:n toisen sukupolven malli, jota valmistettiin vuosina 1976–1982. Se korvasi edeltäneen C1-mallin ja seuraajaksi tuli C3. Yhdysvalloissa autoa myytiin Audi 5000 -nimisenä.
Audi 100 C2 (1976–1982)

Toisen sukupolven Audi 100 esiteltiin vuonna 1976 neliovisena sedanina. Sen rinnalle tuli vuoden 1977 alussa kaksiovinen sedan, jonka myynti oli kuitenkin vähäistä. Saman vuoden elokuussa esiteltiin täysin uutena korimallina 100-mallisarjassa viisiovinen hatchback-malli Avant.
Ensimmäisenä tuotantoautona maailmassa Audi 100:aan oli saatavana viisisylinterinen bensiinimoottori. Se oli 2,1-litrainen ja varustettu polttoaineen ruiskutusjärjestelmällä, mutta vuodesta 1978 lähtien kyseistä moottoria sai myös pienitehoisempana kaasutinversiona. Samana vuonna saataville tuli myös viisisylinterinen dieselmoottori.lähde?
Vuonna 1979 malli sai uuden etupuskurin, uudet ajovalot, joiden vilkunlasit olivat kirkkaat ja aiempaa suuremmat takavalot.lähde?
Aiheesta muualla

Kuvia tai muita tiedostoja aiheesta Audi 100 (C2) Wikimedia Commonsissa
Kaksiovinen Audi 100 C2.
Audi 100 C2 Avant
Facelift-mallin Audi 100 C2.
Oskari Sipola

| Oskari Sipola> Henkilötiedot |
| --- | --- |
Syntynyt: 10. maaliskuuta 1984 (ikä 40) Helsinki
Ammatti:  elokuvaohjaaja, elokuvakäsikirjoittaja
Ohjaaja
Aktiivisena:  2000–
Aiheesta muualla
Viralliset kotisivut
IMDb 
Elonet
Oskari Sipola (s. 10. maaliskuuta 1984 Helsinki) on suomalainen elokuvaohjaaja, käsikirjoittaja ja tuottaja.
Sipola on ohjannut useita palkittuja lyhytelokuvia, musiikkivideoita ja tv-mainoksia, sekä kaksi pitkää elokuvaa.
Sipola valmistui taiteen maisteriksi Taideteollisen korkeakoulun Elokuvataiteen ja lavastustaiteen laitokselta vuonna 2012. Hänen ensimmäinen pitkä elokuvansa Elokuu (2011) oli hänen taiteellinen lopputyönsä. Toinen pitkä elokuva oli Tua Harnon käsikirjoittama Ollaan vapaita (2015).
Viime vuosina Sipola on tuottanut, ohjannut ja käsikirjoittanut suoratoistopalveluihin. HasBeen-sarja tehtiin tehtiin Yle Areenaan ja Häräntappoase-sarja Elisalle.
Sipola on ollut elokuvaohjaajaliiton hallituksen jäsen vuodesta 2008. Vuosina 2020-2022 hän oli yhdistyksen puheenjohtaja.
Sipola pitää yhdessä kirjailija ja käsikirjoittaja Tua Harnon kanssa elokuvien ja tv-sarjojen käsikirjoittamiseen keskittyvää podcastia nimeltä Käsispodi.
Filmografia > Pitkät elokuvat

Elokuu (2011)
Ollaan vapaita (2015)
Tekeillä: Auringon poika
Tekeillä: Anna minun rakastaa enemmän (Juha Itkosen kirjaan perustuen)
Tekeillä: Kitty + Gustaf
Tekeillä: Kuinka järjestät orgiat pikkukaupungissa
Filmografia > Televisiosarjat

Ratkaiseva isku (2011)
Märät säpikkäät (2012-2013)
Uusi päivä (2010-2018)
HasBeen (2018-2019)
Häräntappoase (2021)
Tekeillä: Huorasatu  (Laura Gustafssonin kirjaan perustuen)